**Retningslinjer for stipend.**

Kr. 25.000 pr. år disponeres av styret til stipend for våre medlemmer. Følgende kriterier legges til grunn:

* Man må ha vært yrkesaktivt medlem i Fagforbundet i minimum 6 måneder og medlem av Fagforbundet Nannestad minimum én måned, og betalt kontingent for den måneden, før man kan søke stipend.
* Formålet med søknaden må være organisasjons- eller fagrelatert.
* Det forutsettes at søknaden gjelder utdanning/kursing for egen regning. Dersom utdanningen/kurset dekkes helt eller delvis av arbeidsgiver eller andre, må det opplyses om dette.
* Dersom man melder seg ut av Fagforbundet innen to år etter mottatt stipend, må stipendet tilbakebetales i sin helhet.
* Søknad skal sendes styret med ferdig utfylt søknadsskjema og vedlegg.
* Søknader gjennomgås av styret fortløpende på styremøter.
* Styret gir melding til årsmøtet om bevilgninger som er gitt i løpet av året.

Styret

*Fagforbundet Nannestad*